Source: https://www.europarl.europa.eu/doceo/document/A-8-2016-0108_MT.html
Timestamp: 2020-03-30 11:19:27+00:00
Document Index: 1019756

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2014
705k 122k
dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2014
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2014, flimkien mat-tweġiba tal-Aġenzija(1),
dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2014
– wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2014, flimkien mat-tweġiba tal-Aġenzija(7),
– wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali(10), u b'mod partikolari l-Artikolu 21 tiegħu,
– wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar ir-Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill(12), u b'mod partikolari l-Artikolu 108 tiegħu,
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2014
A. billi, skont ir-rapporti finanzjarji tagħha, il-baġit finali tal-Aġenzija tal-Unjoni Ewropea għad-Drittijiet Fundamentali ("l-Aġenzija") għas-sena finanzjarja 2014 kien ta' EUR 21 229 000, ammont li jirrappreżenta tnaqqis ta' 0,56 % meta mqabbel ma' dak tal-2013; billi 99 % tal-baġit kollu tal-Aġenzija huwa derivat mill-baġit tal-Unjoni;
B. billi l-Qorti tal-Awdituri ("il-Qorti"), fir-rapport tagħha dwar il-kontijiet annwali tal-Aġenzija għas-sena finanzjarja 2014 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Aġenzija għas-sena finanzjarja 2014 huma affidabbli u li t-tranżazzjonijiet ta' bażi huma legali u regolari;
6. Josserva li mill-2014 l-Aġenzija introduċiet sistema ġdida ta' evalwazzjoni, bħala riżultat tal-bidliet fir-Regolamenti tal-Persunal li ġew introdotti bir-Regolament (UE, Euratom) Nru 1023/2013 tal-Parlament Ewropew u tal-Kunsill(13); jinnota b'mod partikolari li r-rapporti ta' evalwazzjoni tal-Aġenzija issa jinkludu valutazzjoni kumplessiva dwar jekk il-prestazzjoni tal-persuna li tokkupa l-kariga kinitx sodisfaċenti; jaċċerta li sessjonijiet ta' taħriġ kienu pprovduti lill-persunal dwar kif jistabbilixxu objettivi speċifiċi, miżurabbli, li jistgħu jintlaħqu, rilevanti u f'waqthom (SMART), kif ukoll indikaturi ta' prestazzjoni b'saħħithom, u kif jiktbu valutazzjonijiet ċari;
10. Jinnota li l-Aġenzija tapplika l-linji gwida tal-Kummissjoni dwar l-iżvelar ta' informazzjoni protetta skont id-deċiżjoni tal-Bord Eżekuttiv tagħha(14); jinnota, barra minn hekk, li l-membri tal-persunal tagħha huma obbligati jirrappurtaw fatti li jindikaw attività illegali possibbli, inklużi frodi jew korruzzjoni, jew nuqqas serju ta' konformità mal-obbligi professjonali tagħhom; jaċċerta li internament l-Aġenzija wettqet sensibilizzazzjoni dwar din il-politika; jirrikonoxxi li l-Aġenzija se tkompli tapplika l-linji gwida tal-Kummissjoni dwar l-iżvelar ta' informazzjoni protetta sakemm il-Kummissjoni tadotta politika ġdida dwar l-iżvelar ta' informazzjoni protetta, prevista għall-2016;
11. Jiddeplora, madankollu, il-fatt li tressqu proċedimenti legali kontra l-Aġenzija f'diversi okkażjonijiet b'konnessjoni ma' każijiet li jinvolvu t-trattament ħażin ta' informaturi, u jenfasizza li l-Ombudsman Ewropew iddikjara l-Aġenzija ħatja ta' amministrazzjoni ħażina peress li din irrifjutat li twettaq investigazzjoni xierqa u dettaljata dwar l-allegazzjonijiet ta' fastidju psikoloġiku magħmula minn informatur; jistieden lill-Aġenzija tikkonforma mas-sentenzi mogħtija mit-Tribunal għas-Servizz Pubbliku, b'mod partikolari s-sentenza tat-Tribunal għas-Servizz Pubbliku tat-8 ta' Ottubru 2015(15);
14. Jistieden lil dawk l-istituzzjonijiet u l-aġenziji tal-Unjoni li daħħlu kodiċijiet ta' mġiba, inkluż il-Parlament Ewropew, biex jintensifikaw il-miżuri tagħhom ta' implimentazzjoni, bħalma huma l-verifiki tad-dikjarazzjonijiet ta' interessi finanzjarji;
16. Jinnota mir-rapport tal-Qorti li l-emenda tar-Regolamenti tal-Persunal fl-2004, permezz tar-Regolament tal-Kunsill (KE, Euratom) Nru 723/2004(16), inkludiet dispożizzjonijiet li jistabbilixxu li r-remunerazzjoni futura ta' uffiċjali reklutati qabel l-1 ta' Mejju 2004 ma għandhiex tkun inqas minn dik prevista fir-Regolamenti tal-Persunal preċedenti; josserva li l-awditu tal-Qorti żvela li ma kienx hemm konformità f'dan ir-rigward u, fil-każ ta' 10 mis-26 uffiċjal impjegati dak iż-żmien, dan wassal għal pagament insuffiċjenti ta' EUR 45 892 għall-perjodu bejn l-2005 u l-2014. jirrikonoxxi mill-Aġenzija li l-kalkolu tas-salarji huwa esternalizzat lill-Uffiċċju tal-Kummissjoni inkarigat mill-Pagi; jinnota li l-Aġenzija ħadet l-azzjonijiet meħtieġa biex tirrimedja din il-kwistjoni;
23. Jirreferi,fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu ta' [xx xxxx 2016](17) [dwar il-prestazzjoni, il-ġestjoni finanzjarja u l-kontroll tal-aġenziji].).
1. Jinnota l-konklużjonijiet tal-Qorti tal-Awdituri li l-kontijiet annwali tal-Aġenzija jippreżentaw b'mod ġust il-pożizzjoni finanzjarja tagħha fil-31 ta' Diċembru 2014 u li t-tranżazzjonijiet tagħha huma legali u regolari; jirrikonoxxi li l-ammonti għoljin riportati taħt it-Titolu II huma relatati prinċipalment max-xiri ppjanat ta' prodotti u servizzi tal-IT li għalihom il-pagamenti kienu dovuti mhux qabel l-2015, u r-riporti taħt it-Titolu III prinċipalment jirriflettu n-natura pluriennali tal-proġetti operazzjonali tal-Aġenzija, fejn il-pagamenti jsiru skont skedi ppjanati; jirrikonoxxi r-rispons tal-Aġenzija rigward in-natura tar-riporti u l-livell baxx tal-kanċellazzjonijiet fil-baġit tagħha;
2. Jilqa' l-fatt li skont ir-Rapport tal-Qorti tal-Awdituri, l-approprjazzjonijiet tal-baġit għall-2014 ġew impenjati bis-sħiħ.
3. Jinnota li skont ir-Regolamenti tal-Persunal il-ġodda kif emendati fl-2004 r-remunerazzjoni ta' uffiċjali u impjegati oħra reklutati qabel l-1 ta' Mejju 2004 ma għandhiex tkun inqas minn dik skont ir-Regolamenti tal-Persunal preċedenti; jiddispjaċih dwar il-fatt li l-Aġenzija ma kkonformatx ma' dan ir-rekwiżit f'għaxar każi; jirrikonoxxi l-fatt li skont l-osservazzjonijiet tal-Qorti tal-Awdituri l-Aġenzija ħadet miżuri korrettivi fl-2015; jenfasizza l-importanza ta' ġestjoni tajba tar-riżorsi umani u l-protezzjoni tad-drittijiet tal-persunal;
4. Jinnota li l-Aġenzija għad ma għandhiex regoli interni vinkolanti tagħha stess għall-protezzjoni tal-whistleblowers, minkejja r-rakkomandazzjoni magħmula mill-Parlament fl-2015, għalkemm abbozz ta' dispożizzjonijiet ilu jeżisti mill-2012 b'adozzjoni formali pendenti; jinnota li l-Aġenzija qiegħda tapplika l-linji gwida tal-Kummissjoni dwar il-whistleblowing wara deċiżjoni mill-Bord Eżekuttiv fl-2012 u teżiġi li dawk ir-regoli interni jiġu adottati u ppubblikati mingħajr dewmien, b'konformità mal-Artikolu 22c tar-Regolament tal-Persunal kif daħlu fis-seħħ fl-1 ta' Jannar 2014; jitlob bilanċ ta' każijiet ta' whistleblowing trattati f'konformità ma' dawn ir-regoli;
5. Jirrikonoxxi li fl-2014 l-Aġenzija adottat gwida prattika dwar il-ġestjoni u l-prevenzjoni ta' kunflitti ta' interess għall-persunal tagħha; jitlob lill-Aġenzija tipprovdi lill-awtorità tal-kwittanza bilanċ ta' każijiet ta' kunflitt ta' interess identifikati u tiżgura li s-CVs u d-dikjarazzjonijiet ta' interess kollha tal-membri tat-tim ta' esperti u ta' ġestjoni tal-Bord ta' Tmexxija tagħha jiġu pubblikati, flimkien ma' sett ċar ta' regoli kontra l-prattika tar-"revolving doors".
ĠU C 409, 9.12.2015, p. 334.
Is-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-8 ta' Ottubru 2015, DD vs l-Aġenzija tal-Unjoni Ewropea għad-Drittijiet Fundamentali (FRA), kawżi magħquda F-106/13 u F-25/14, ECLI:EU:F:2015:118.
Ir-Regolament tal-Kunsill (KE, Euratom) Nru 723/2004 tat-22 ta' Marzu 2004 li jemenda r-Regolamenti tal-Persunal tal-uffiċjali tal-Komunitajiet Ewropej u l-Kondizzjonijiet tal-Impjieg ta' ħaddiema oħra tal-Komunitajiet Ewropej (ĠU L 124, 27.04.2004, p. 1).